**LG G2 MINI LANCERES I DANMARK – FØRSTE MOBIL MED DEN NYE SKÆRMLÅSFUNKTION KNOCK CODE**

*– Med et stilrent design, Rear Key og smarte brugerfunktioner, tilbyder LG nu premium-følelse med en kompakt mobil i mellemprisklassen fra den prisbelønnede G-serie.*

****

**KØBENHAVN, 16. april 2014** – LG lancerer nu G2 Mini på det nordiske marked. G2 Mini blev vist første gang på Mobile World Congress i Barcelona i februar, og er den første kompakte model i LG’s G-serie af premium-smartphones. G2 Mini er udstyret med det samme stilrene design og gennemtænkte brugerfunktioner som den prisvindende LG G2, men kommer i et mindre format og til en lavere pris, der tager G-serien ud til et bredere publikum.

G2 Mini har, præcis som de øvrige modeller i G-serien, LG’s smarte Rear Key design. Uden at have nogle fysiske knapper på siderne, kan LG tillade skærmen at gå helt ud til kanten, hvilket giver en stor skærmoverflade i et kompakt format.

Med en 4,7-tommer IPS-skærm, et udskifteligt batteri på hele 2.440 mAh, en quad-core processor samt Android 4.4 KitKat, tilbyder G2 Mini en fantastisk multimediaoplevelse. Modellen er perfekt til brugere, som ønsker at opdatere deres smartphone til en kompakt, minimalistisk, men alligevel kraftfuld mobil i mellemprisklassen

– Med G2 Mini gør vi det muligt for flere at opleve fordelene ved vores populære G-serie gennem et mindre format og en lavere pris, siger Susanne Persson, nordisk produktspecialist for Mobile Communications i LG Electronics. Med G-serien får man vores smarte og gennemtænkte brugerfunktioner såsom Knock Code, Quick Memo og Guest Mode. Desuden er det også lykkedes at få plads til en 4,7-tommer stor skærm på en minimal overflade, hvilket giver dig følelsen af en lille mobil i hånden, men oplevelsen fra en stor skærm, når du bruger den til multimedia, sociale medier eller mobilspil.

**Først i Norden med Knock Code**

En af de mange smarte funktioner i G2 Mini er den nye skærmlåsfunktion Knock Code. Den gør det muligt i et enkelt og sikkert trin at vække skærmen fra hviletilstand. Knock Code betyder, at brugeren kan trykke et vilkårligt sted på skærmen med et personligt indstillet Knock-mønster, i stedet for at anvende eksempelvis pinkoden eller det grafiske mønster. En Knock Code kan bestå af mellem to og otte tryk, hvilket giver flere end 86,000 mulige kombinationer. Se mere om hvordan Knock Code fungerer i videoen her: <http://goo.gl/8S9Efm>.

**Tilgængelighed**

LG G2 Mini er tilgængelig nu og fås i farverne sort og hvid. Vejledende udsalgspris 2290 kr.

**Billeder i høj opløsning**

For højtopløste produktbilleder besøg venligst [LG's billedarkiv](http://www.lgmediabank.com/dk) og skriv ”G2 Mini” i søgefeltet til venstre. For mere information, se produktsiden <http://www.lg.com/dk/mobiltelefoner/lg-G2-Mini> samt produktvideo <http://goo.gl/sh3J1H>.

**Tekniske specifikationer**

* **Processor**: 1,2 GHz Qualcomm Quad-Core
* **Skærm**: 4,7-tommer qHD IPS (960 x 540)
* **Hukommelse**: 8GB eMMC / 1GB RAM / plads til SD-kort op til 32GB
* **Kamera**: 8.0MP / frontkamera 1.3MP
* **Batteri**: 2 440mAh (aftageligt)
* **Operativsystem**: Android 4.4 KitKat
* **Størrelse**: 129,6 x 66,0 x 9,8mm
* **Vægt**: 121g
* **Netværk**: 4G LTE Cat. 4, HSPA+ 21Mbps
* **Tilslutninger**: Bluetooth 4.0, WiFi (802.11 b/g/n), A-GPS, NFC
* **Farver**: Sort og hvid
* **Øvrigt**: KnockCode, KnockOn , Plug & Pop, Guest Mode, Clip Tray, Quick Window mm.

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 44.229 milliarder USD i 2012. LG Electronics består af fire forretningsenheder – Home Entertainment, Mobile Communications, Home Appliance og Air Conditioning & Energy Solutions – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2012 beløb sig til ca. 1,7 mia. SEK. For mere information, besøg [www.lg.com](http://www.lg.com).

**Om LG Electronics Mobile Communications**LG Electronics Mobile Communications Company er en af verdens førende virksomheder inden for mobil kommunikation. Igennem avanceret teknologi og innovativt design udvikler LG produkter, som fremmer en bedre livsstil for forbrugere verden over via optimale smartphone-oplevelser. Som en ledende virksomhed inden for 4G Long Term Evolution (LTE) fortsætter LG sit engagement for at skabe banebrydende LTE-teknologier, der imødegår forbrugernes behov gennem differentierede LTE-produkter af den højeste kvalitet, som baseres på virksomhedens besiddelse af en række LTE-patenter og tekniske kunnen.

*For yderligere information, kontakt venligst:*

|  |  |
| --- | --- |
| Hanna Glaas  PR Manager  LG Electronics Nordic AB  Box 83, 164 94 Kista  Mobil: +46 (0)73 316 17 69 E-post: [hanna.glaas@lge.com](mailto:hanna.glaas@lge.com) | Susanne Persson  Product Specialist MC  LG Electronics Nordic AB Box 83, 164 94 Kista  Mobil: +46 (0)70 969 46 06 E-post: susanne.persson@lge.com |